open-index/open-wikipedia-markdown huggingface dataset:
Glejovka (Pezinok)

**Glejovka** je ulica a lokalita, ktorej jedna časť sa nachádza v Pezinku a druhá v historickej mestskej časti Grinava. Je pomenovaná podľa bývalej továrne na výrobu gleja, pôvodne Dolnej tehelne postavenej Viliamom Spitzerom, ktorá sa nachádzala na mieste súčasného štrkoviska Dolná tehelňa.

Na čísle 1 sa nachádza bývalý pavlačový dom, ktorého ruiny sú prestavané na obydlia obyvateľov rómskej osady.

Na čísle 1/A od roku 2018 stojí komunitné centrum.

Na čísle 10/A sa nachádza Vinárstvo Matyšák.

Na čísle 13, často uvádzanom ako číslo 1, sa nachádza areál bývalej Koveny.

Na čísle 15, ktoré sa nachádza v grinavskej časti, sídlia spoločnosti Brenntag Slovakia s r. o. a Ecorec Slovensko s r. o.

## Referencie

Kategória:Ulice v Pezinku
Kategória:Pezinok
Surrey (Britská Kolumbia)

**Surrey** je mesto v kanadskej provincii Britská Kolumbia. V sčítaní obyvateľstva v roku 2016 malo 517 887 obyvateľov. Od roku 2011 to bolo navýšenie o 10,6%. Rozlohou je najväčším mestom metropolitnej oblasti Metro Vancouver, obyvateľstvom druhé najväčšie provinčné mesto po Vancouveri. V meste sa nachádza viac ako 200 parkov, vďaka čomu je známe ako „*mesto parkov*“ (). Je sídlom dvoch univerzitných kampusov.

## Poloha
Mesto je jednou z 21 obcí metropolitnej oblasti Metro Vancouver. Leží na juh od rieky Fraser a zdieľa hranicu so Spojenými štátmi. Nachádza sa na tradičnej pôde pôvodných obyvateľov Sališ, vrátane národov q̓ic̓əy̓ (Katzie), q̓ʷɑ:n̓ƛ̓ən̓ (Kwantlen) a Semiahma.

Mesto má 6 komunít:
* Cloverdale
* Fleetwood
* Guildford
* Newton
* South Surrey
* Whalley/City Centre

## Dejiny
Surrey bolo ako ako obec založené v roku 1879. Pôvodné obyvateľstvo bolo z veľkej časti zdecimované európskymi chorobami. Názov Surrey vytvoril Angličan H. J. Brewer, ktorému krajina za riekou Fraser pripomínala anglické grófstvo Surrey.

Spočiatku mesto rástlo len pomaly. Hlavnými odvetviami bolo spracovanie dreva a poľnohospodárstvo. V meste sa nachádzal významný most cez rieku Fraser, bolo tiež napojené na železnicu, ktorá napomohla priemyselnému a obchodnému rastu. V 30. rokoch 20. storočia do mesta prišli obyvatelia zo suchom postihnutých prérií. Politické nepokoje viedli v roku 1957 k oddeleniu štvrte Ward 7, z ktorej vznikla obec White Rock.

Veľký rozmach mesto zažilo v 80. a 90. rokoch 20. storočia, keď sa doň prisťahovali ľudia z rôznych miest Kanady i celého sveta, hlavne z Ázie. Odhady z roku 2013 predpovedajú, že mesto za 10 až 12 rokov predbehne Vancouver a stane sa mestom s najväčším počtom obyvateľov v provincii Britská Kolumbia.

## Galéria

Súbor:Cresbeach-groyne.jpg|Crescent Beach
Súbor:Holland Park, Surrey BC.jpg|Holland Park
Súbor:Surrey City Hall (22248765831).jpg|Radnica
Súbor:Surrey center library.jpg|Knižnica
Súbor:Surrey aerial view.JPG|Letecký pohľad na mesto


## Referencie

## Iné projekty

## Zdroj


Kategória:Mestá v Britskej Kolumbii
ATT Investments

**ATT Investments** je cyklistický cestný pretekársky tím pre jazdcov do 23 rokov, ktorý podporuje a rozvíja mladých jazdcov. Sídli v Česku. Bol založený v roku 2011 a niekoľko rokov fungoval ako domáci tím, než bol v roku 2020 povýšený na medzinárodnú úroveň UCI Continental. Hlavným sponzorom tímu je ATT Investments.

## Úspechy
; 2020
:  Tour of Małopolska, Vojtěch Řepa
: Majstrovstvá Európy v cestnej cyklistike, Plouay, tretie miesto, Vojtěch Řepa

## Referencie

Kategória:České cyklistické tímy
Rukojemník

náhľad|Policajná demonštrácia zásahu proti osobe berúcej rukojemníka, Južná Karolína, USA.
**Rukojemník** alebo **rukojemníčka** je násilne zadržaná osoba, s cieľom prinútiť inú stranu, ako je príbuzný, zamestnávateľ, orgány činné v trestnom konaní alebo vláda, aby konala alebo sa určitým spôsobom zdržala konania, často pod hrozbou vážneho fyzického poškodenia rukojemníka. V minulosti, hlavne v staroveku a stredoveku, boli rukojemníci odovzdávaní alebo získavaní ako zábezpeka pri plnení dohôd alebo ako preventívne opatrenie proti niektorým vojnovým aktom počas vojnových konfliktov. Branie rukojemníka sa v súčasnosti považuje za trestný čin.

## Referencie

## Iné projekty

Kategória:Rukojemnícke drámy
Kategória:Polícia
Junction

**Junction** môže byť:

* v angličtine križovatka

* obec/mesto:
** Junction (Idaho)
** Junction (Illinois)
** Junction (Kalifornia), teraz Roseville
** Junction (Ohio)
** Junction (Texas)
** Junction (Utah)
** Junction (Západná Virgínia)
** Junction (Wisconsin)
* americký film z roku 2012, pozri Junction (film)
* indický film z roku 2002, pozri Jjunction

Kategória:Rozlišovacie stránky
Peter Mihoč

Mgr. **Peter Mihoč** (* 26. december 1978, Vranov nad Topľou) je slovenský evanjelický kňaz a biskup Východného dištriktu Evanjelickej cirkvi augsburského vyznania na Slovensku.

## Životopis
Pochádza z evanjelickej rodiny, má troch súrodencov. Po absolvovaní Gymnázia Jána Adama Raymana v Prešove študoval v rokoch 1997 – 2002 teológiu na Evanjelickej bohosloveckej fakulte v Bratislave. Za evanjelického kňaza bol ordinovaný v roku 2002 v Necpaloch.

Kaplánsku službu vykonával v Bardejove, neskôr pôsobil ako zborový farár v Liptovskom Hrádku – Dovalove. Od roku 2009 pôsobil ako tajomník predchádzajúceho biskupa Východného dištriktu Slavomíra Sabola.

V roku 2019 bol vo voľbách zvolený z troch kandidátov za nového biskupa Východného dištriktu. Inštalovaný na šesťročné obdobie do úradu bol vo februári 2020 v Evanjelickom chráme Božom Svätej Trojice v Prešove.

## Osobný život
S manželkou Emíliou vychovávajú tri deti.  Manželka je šéfredaktorkou časopisu *[[Evanjelický východ]]*, Mihoč s rodinou ochotnícky pôsobia v divadelníctve.

## Referencie

## Pozri aj
* Evanjelická cirkev augsburského vyznania na Slovensku

Kategória:Slovenskí evanjelickí kňazi
Kategória:Absolventi Evanjelickej bohosloveckej fakulty Univerzity Komenského v Bratislave
Kategória:Biskupi Východného dištriktu Evanjelickej cirkvi augsburského vyznania na Slovensku
Kategória:Osobnosti z Vranova nad Topľou
Hradiště (Doupovské hory)

**Hradiště** () () je najvyšší vrh Doupovských hôr. Nachádza sa v strede Vojenského obvodu Hradiště v okrese Karlovy Vary, asi sedem kilometrov severovýchodne od obce Bražec. Hora je vzhľadom na svoju polohu vo vojenskom obvode verejnosti neprístupná.

Vrch erózneho pôvodu je tvorený nefelinickým analcimitom a má tvar pretiahlej kopy s plochým povrchom a menšími skalnatými výstupkami na svahoch,  ktoré vznikli vypreparovaním lávových prúdov. V minulosti bol považovaný za okrajovú časť treťohornej kaldery stratovulkánu. Na vrchole sa dochovali terénne pozostatky hradu Hradiště založeného pravdepodobne v 13. storočí.

## Referencie

## Zdroj

Kategória:Vrchy pod 1000 metrov v Česku
Kategória:Vrchy v okrese Karlovy Vary
Kategória:Doupovské hory
Štadlerovo nábrežie

**Štadlerovo nábrežie** je nábrežie v mestskej časti Banská Bystrica mesta Banská Bystrica. Nachádza sa pri Hrone a prechádza ním cesta I. triedy 66 a trolejbusová doprava.

Na nábreží je zastávka. V roku 2020 bol chodník pri Hrone na nábreží uzatvorený z dôvodu výstavby protipovodňových opatrení. Na jar 2019 boli na nábreží vyrúbané stromy medzi zástavkami Národná a Štadlerovo nábrežie. Občania nespokojní s výrubom 59 stromov medzi Autobusovou stanicou a Vajanského námestím urobili v lete 2018 živú reťaz. Za stromy by malo byť vysadených 85 náhradných drevín.

Nábrežie je pomenované podľa Teofila Stadlera, jeho sponzora. Upravené bolo v rokoch 1901 až 1903.

## Referencie

## Pozri aj
* Zoznam ulíc a námestí v Banskej Bystrici

## Iné projekty

## Externé odkazy
* Situácia a návrh

Kategória:Ulice v Banskej Bystrici
Kategória:Banská Bystrica (mestská časť)
Betel

**Betel** alebo **pinang** môže byť:
* netaxonomický (resp. pre tvar betel aj starší odborný) názov druhu piepor betelový (*Piper betele*)
* listy piepra betelového (poskytujú dráždivé korenie), synonymum: betelové listy, pozri pod piepor betelový
*zmiešanina betelového orecha (čiže semien areky betelovej) a prísad (kardamón, kurkuma, muškát, tabak, pálené vápno a pod.), zabalená do listu rastliny s psychotropnými účinkami (najčastejšie do betelového listu, čiže listu piepra betelového), ktorá sa najmä v Indii, Mongolsku a Malajzii používa na žuvanie, pozri betel (zmes)
* semeno plodu areky betelovej (*Areca catechu*), synonymum: betelový orech, pozri pod areka betelová

## Zdroje
Pinang

**Pinang** (po anglicky alebo staršie po slovensky: **Penang**) alebo **Pulau Pinang** môže byť:
* ostrov v Malajzii, pozri Pinang (ostrov)
* štát v Malajzii (pokrýva rovnomenný ostrov a priľahlé pobrežie), pozri Pulau Pinang (štát)
* Národný park Pulau Pinang

**Pinang** (po anglicky alebo staršie po slovensky: **Penang**) môže byť aj:
* starší názov mesta George Town na ostrove Pinang v Malajzii, pozri George Town (Malajzia)
* 1826 - 1946: јеdna z častí britskej kolónie Straits Settlements (v užšom zmysle ostrov Pinang, v širšom zmysle územie dnešného štátu Pulau Pinang a v najširšom zmysle aj územie dnešného okresu Manjung), pozri pod Straits Settlements
* časť mesta Tangerang v Indonézii, pozri pod Tangerang

**Pinang** môže byť aj: betel

## Referencie

## Pozri aj
*Bukit Bendera Pulau Pinang (=Bukit Pulau Pinang, angl. Penang Hill; hlavný vrch na ostrove Pinang)
*Jambatan Pulau Pinang (angl. Penang Bridge; most pri ostrove Pinang)
*Medzinárodné letisko Pulau Pinang (angl. Penang International Airport)
*Pangkal Pinang (mesto v Indonézii)
*Tanjung Pinang (mesto v Indonézii)
Rovniansky potok (prítok Udavy)

**Rovniansky potok** je vodný tok s dĺžkou 2,2 km v regióne Horný Zemplín v povodí rieky Udava na území obce Rovné (okres Humenné) v Prešovskom kraji. Geomorfologická kategorizácia polohy Rovnianskeho potoka: geomorfologická oblasť Nízke Beskydy; geomorfologický celok Ondavská vrchovina. Hydrologické poradie vodného toku Rovniansky potok: 4-30-03-081. Rovniansky potok je tokom VII. rádu.

## Opis toku
Rovniansky potok pramení v nadmorskej výške  v lesíku na severnom svahu Bieleho vrchu () medzi poľom a pasienkom *Noviny* zo západnej strany prameňa a trvalým trávnym porastom *Vyšné Štvrtky* z východnej strany prameňa; tečie od prameňa severozápadným smerom a stáča sa na západný smer postupne sa zužujúcou lesnou vegetáciou a vchádza do vodnej nádrže *Rovné*; po výtoku z vodnej nádrže pokračuje v západnom smere a vchádza do intravilánu obce Rovné v okrese Humenné; v severnej časti priestorov poľnohospodárskeho strediska v nadmorskej výške  ústi ako ľavostranný prítok do Udavy, ktorá ďalej ústi do Laborca. Pramení, tečie a ústi na území obce Rovné. Pôvodné meandre v úseku dolných 700 m toku Rovnianskeho potoka pred jeho ústím sú vyrovnané – zregulované. Rovniansky potok nemá prítoky.

## Pôvod názvu
Toponymum *Rovniansky potok* má pôvod v geografickom názve obce Rovné, v katastrálnom území ktorej pramení, preteká i ústi. Zo slovného základu *rovné* s významom *majúce priamy smer, neskrivené, nevychyľujúce sa z roviny, bez hrbolov* systémovým utvorením prídavného mena formantom *-ian-sky* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Rovniansky potok* ako súčasť veľmi početnej skupiny názvov v slovenskej toponymii, najmä hydronymii, podobne ako *Bradliansky potok, Brezniansky potok, Brusniansky potok, Močidliansky potok, Počúvadlianske jazero* a s aplikáciou rytmického zákona *Brádňanský potok, Komárňanský kanál, Vrátňanský potok*. V pomenovacom procese vodného toku *Rovniansky potok* bol motivačným prvkom *menší vodný tok v priestore geografického objektu - obce s názvom Rovné*. Hydronymum *Rovniansky potok* bolo štandardizované v roku 1990.

Názov obce *Rovné* bol bez zmeny prenesený na vodnú nádrž *Rovné*; hydronymum Rovné (vodná nádrž) bolo štandardizované tiež v roku 1990.

Najstaršia písomná zmienka o obci Rovné v okrese Humenné je v listine z roka 1567.

Na Slovensku v povodí Slanej je aj ďalší potok s rovnakým názvom Rovniansky potok (prítok Slanej).

## Referencie

Kategória:Potoky na Slovensku
Kategória:Povodie Udavy
Kategória:Vodné toky v okrese Humenné
Kategória:Vodné toky v Ondavskej vrchovine
Kategória:Rovné (okres Humenné)
Vladimír Krno

JUDr. **Vladimír Krno** (* 21. jún 1874, Čerenčany – † 10. marec 1955, Partizánska Ľupča) bol slovenský právnik, politik agrárnej strany a bývalý primátor hlavného mesta Bratislavy.

## Životopis
Pochádzal z Čerenčian v okrese Rimavská Sobota z rodiny evanjelického farára. Gymnaziálne štúdia absolvoval Rimavskej Sobote a v Bratislave. Právnickú fakultu študoval na univerzite v Budapešti. Počas štúdia v hlavnom meste Uhorska sa aktívne zapájal do slovenského národného života a bol podpredsedom Slovenského spolku, ako aj predsedom jeho literárneho odboru. Neskôr sa usídlil v Pezinku, kde pôsobil ako advokát. Od roku 1923 pôsobil v Bratislave. Okrem advokácie sa venoval aj hospodárskym otázkam a bol členom skúšobných komisií na Univerzite Komenského. Bol tiež prísediacim na štátnom súde.

V parlamentných voľbách v roku 1929 kandidoval vo volebnom kraji Turčiansky Sv. Martin za agrárnu stranu do senátu. V tomto období pôsobil ako predseda Zväzu vinohradníckych spolkov. Senátorom sa stal až dodatočne, v novembri roku 1933 po smrti senátora Cyrila Pivka. Senátorom bol do konca volebného obdobia.

15. marca 1930 bol ministerskou radou v Prahe vymenovaný za bratislavského starostu. Stalo sa tak po niekoľko mesiacoch trvajúcom stave, kedy Bratislava nemala starostu. Dovtedajší primátor Ľudovít Okánik v októbri 1929 nečakane podal demisiu (pre rozpory s agrárnou stranou a údajný príklon k politike HSĽS). Vo voľbách do obecných zastupiteľstiev v roku 1931 bol zvolený za poslanca mestského zastupiteľstva Bratislavy za agrárnu stranu. Za mestského poslanca bol zvolený aj v obecných voľbách v roku 1938. Funkciu bratislavského starostu vykonával Vladimír Krno viac ako osem a pol roka. Vo funkcii ho potvrdilo novozvolené zastupiteľstvo v roku 1931 i roku 1938. Svoje účinkovanie na bratislavskej radnici ukončil 26. októbra 1938, kedy bol výnosom Krajinského úradu Slovenskej krajiny uvoľnený zo svojej funkcie a mestské zastupiteľstvo bolo rozpustené. Funkcia starostu bola nahradená funkciou vládneho komisára, ktorým sa stal dovtedajší mestský poslanec za HSĽS Belo Kováč.

## Referencie

Kategória:Slovenskí advokáti
Kategória:Slovenskí politici
Kategória:Primátori Bratislavy
Kategória:Slovenskí komunálni politici
Kategória:Osobnosti z Čerenčian
Kategória:Senátori Národného zhromaždenia (Česko-Slovensko, 1920 – 1939)
Opiát

náhľad|Pestovanie maku siateho
náhľad|Tabuľka popisujúca štrukturálne vlastnosti, ktoré definujú opiáty a opioidy, vrátane rozdielov medzi polosyntetickými a plne syntetickými štruktúrami opiátov
**Opiát** je termín, ktorý sa vo farmakológii klasicky používa na označenie látky odvodenej z ópia. Opioid, modernejší termín, sa používa na označenie všetkých látok, prírodných aj syntetických, ktoré sa viažu na opioidné receptory v mozgu (vrátane antagonistov). Opiáty sú alkaloidové zlúčeniny, ktoré sa prirodzene nachádzajú v rastline maku siateho *Papaver somniferum*. Psychoaktívne zlúčeniny nachádzajúce sa v ópiovej rastline zahŕňajú morfín, kodeín a tebain. Opiáty sa už v ôsmom storočí po Kr. dlhodobo používali na rôzne zdravotné problémy a na úľavu od bolesti. Opiáty sú považované za lieky so stredným až vysokým potenciálom zneužívania.

V roku 2014 užívalo opiáty rekreačne 13 až 20 miliónov ľudí (0,3% až 0,4% svetovej populácie vo veku od 15 do 65 rokov). Podľa CDC bolo v rokoch 2000 – 2014 z tejto populácie zaznamenaných pol milióna úmrtí. V roku 2016 Svetová zdravotnícka organizácia uviedla, že 27 miliónov ľudí trpí poruchou zneužívania opiátov. Tiež uviedli, že v roku 2015 zomrelo v dôsledku užívania drog 450 000 ľudí, pričom tretina a polovica z tohto počtu sa pripisuje opioidom.

## Prehľad
Opiáty patria do veľkej biosyntetickej skupiny benzylizochinolínových alkaloidov a sú pomenované podľa prirodzene sa vyskytujúcich alkaloidov nachádzajúcich sa v ópiovom maku (mak siaty). Hlavnými psychoaktívnymi opiátmi sú morfín, kodeín a thebain. Papaverín, noskapín a približne 24 ďalších alkaloidov je tiež prítomných v ópiu, ale majú malý až žiadny účinok na centrálny nervový systém človeka. Alkaloidy, ktoré nemajú žiadny vplyv na centrálny nervový systém, sa nepovažujú za opiáty. V testoch ópia sa v zriedkavých prípadoch detegujú veľmi malé množstvá hydrokodónu a hydromorfónu; zdá sa, že ho produkuje rastlina za okolností a procesov, ktoré v súčasnosti nie sú známe a môžu zahŕňať pôsobenie baktérií. Dihydrokodeín, oxymorfol, oxykodón, oxymorfón, metopón a možno aj ďalšie deriváty morfínu a/alebo hydromorfónu sa v stopovom množstve nachádza aj v ópiu.

Napriek tomu, že morfín je medicínsky najvýznamnejší opiát, v medicíne sa spotrebuje väčšie množstvo kodeínu – väčšina z neho sa syntetizuje z morfínu. Kodeín má väčšiu a predvídateľnejšiu orálnu biologickú dostupnosť, čo uľahčuje titráciu dávky. Kodeín má tiež menší potenciál zneužívania ako morfín, a pretože je miernejší, sú potrebné väčšie dávky kodeínu.

Účinky abstinenčného syndrómu opiátov sú spojené s náhlym zastavením alebo znížením dlhodobého užívania opiátov.

Manifestácia závislosti a zneužívania opiátov závisí od rôznych faktorov, vrátane farmakokinetických vlastností opiátov a predispozície užívateľa na závislosť.

## Referencie

## Zdroj

Kategória:Opiáty
Don't Forget (album)

***Don't Forget*** je debutový štúdiový album americkej speváčky Demi Lovato. Vyšiel 23. septembra 2008 prostredníctvom vydavateľstva Hollywood Records. Na albume začala pracovať v septembri 2007 pri natáčaní filmu *[[Camp Rock]]* od Disney Channel. Lovato je spoluautorom väčšiny piesní s poprockovou chlapčenskou skupinou Jonas Brothers, ktorá album produkovala spolu s hudobným producentom Johnom Fieldsom. Medzi ďalších skladateľov patria Kara DioGuardi, Jason Reeves a frontman skupiny Rooney, Robert Schwartzman. *Don't Forget* obsahuje predovšetkým pop-rockový žáner, pričom lyrický obsah sa zameriava na témy dospievajúcich.

Album získal celkovo pozitívne recenzie od hudobných kritikov. Pretože väčšinu albumu produkovali Jonas Brothers, kritici zaznamenali výrazné podobnosti medzi umelcami. *Don't Forget* debutoval na druhom mieste v rebríčku ''Billboard'' 200 a nakoniec získal zlatú certifikáciu od Recording Industry Association of America (RIAA). V USA sa predalo viac ako 530 000 kópií. *Don't Forget* sa dostal do top 10 v kanadskom rebríčku albumov a do najlepšej štyridsiatky v Španielsku a na Novom Zélande.

Pieseň „Get Back“ bola vydaná ako hlavný singel z albumu a dosiahla 43. miesto v ''Billboard'' Hot 100. „La La Land“ bol druhým singlom z albumu. Pieseň vyvrcholila na čísle 52 v USA a medzi 40 najlepších v Írsku a Spojenom kráľovstve.

## Zoznam skladieb

**Medzinárodná [[iTunes Store]] bonusová skladba**

**Bonusové skladby Deluxe edície**

## Referencie


## Zdroj

Kategória:Hudobné albumy z 2008
Kategória:Albumy Demi Lovato
Rob Bauer

**Robert Peter „Rob“ Bauer** (* 1962, Amsterdam) je admirál Kráľovského holandského námorníctva, od júna 2021 je predsedom Vojenského výboru Organizácie Severoatlantickej zmluvy. V minulosti bol tiež od októbra 2017 do apríla 2021 Náčelník obrany () Holandských ozbrojených síl a od 1 septembra 2015 do 13 júla 2017 zástupcom náčelníka obrany.

## Vojenská kariéra
Bauer vstúpil do Kráľovského holandského námorníctva cez Kráľovskú námornú akadémiu v roku 1981. V roku 1984 sa stal námorným veliteľom.

V rokoch 2005 až 2007 velil fregate HNLMS *De Ruyter*. V roku 2006 bol v Bahrajne zástupcom veliteľa Pracovnej skupiny 150 v rámci Operácie Trvalá sloboda. V rokoch 2012 až 2015 bol direktorom plánovania.

22. septembra 2015 bol menovaný do funkcie zástupcu Náčelníka obrany a povýšený do hodnosti viceadmirál. V júli 2017 túto pozíciu prenechal nástupcovi, gen. por. Martinovi Wijnenovi, kým sa pripravoval na post Náčelníka obrany. Tým sa stal 5. októbra 2017 keď kvôli smrti dvoch holandských vojakov pri cvičení v Mali rezignoval jeho predchodca Tom Middendorp a vtedajšia ministerka obrany Jeanine Hennis-Plasschaert.

9. októbra 2020 bol náčelníkmi štábov spojeneckých krajín z Vojenského výboru NATO zvolený za nového predsedu Vojenského výboru NATO. Je 33. predsedom v poradí. Výkon svojej funkcie začal 25. júna 2021. Jeho predchodcom bol Air Chief Marshal Sir Stuart Peach.

## Referencie

## Iné projekty

## Zdroj

Kategória:Absolventi Kráľovskej námornej akadémie (Holandsko)
Kategória:Admiráli Kráľovského holandského námorníctva
Kategória:Velitelia obrany (Holandsko)
Kategória:Predsedovia Vojenského výboru Organizácie Severoatlantickej zmluvy
Kategória:Osobnosti z Amsterdamu
Kryscina Cimanovská

**Kryscina Cimanovská** (* 19. november 1996, Klimavičy, Bielorusko) je bieloruská šprintérka. Na Majstrovstvách Európy v atletike do 23 rokov v roku 2017 získala striebornú medailu v behu na 100 metrov. Na Letnej svetovej univerziáde a Európskych hrách v roku 2019 vyhrala zlaté medaily v behu na 200 metrov.

Počas letných olympijských hier v Tokiu obvinila Cimanovská zástupcu bieloruského olympijského výboru, ktorý vedie syn bieloruského prezidenta Viktor Lukašenko, že sa ju pokúsili donútiť k návratu do Bieloruska. Dňa 2. augusta 2021 mala atlétka pretekať v behu na 200 metrov, ale bieloruský tím ju deň predtým odviezol na tokijské letisko. Cimanovská uviedla, že ju z olympijského tímu vyhodili po sťažnostiach na trénerov, kvôli jej zaradeniu do ďalšej disciplíny (štafeta 4 × 400&nbsp;m). Z letiska Cimanovská kontaktovala japonskú políciu. Do lietadla mieriaceho do tureckého Istanbulu tak nenastúpila. Na letisko neskôr prišli aj zástupcovia japonského ministerstva zahraničia a atlétka odišla na bezpečné miesto. Noc strávila v hoteli na letisku, pod dohľadom japonskej polície. 2. augusta získala humanitárne víza v Poľsku, kam 4. augusta priletela. Situáciu preveruje Medzinárodný olympijský výbor, ktorý bieloruský olympijský výbor požiadal o vysvetlenie.

## Osobné rekordy
**Von**
*100 metrov – 11.04 (+0.7&nbsp;m/s, Minsk 2018)
*200 metrov – 22.78 (−1.2&nbsp;m/s, Minsk 2019)

**Dnu**
*60 metrov – 7.21 (Mogilyov 2017)
*200 metrov – 23.62 (Mogilyov 2019)

## Referencie

## Zdroj

Kategória:Bieloruskí atléti
Kategória:Atléti na Letných olympijských hrách 2020
Ša'ul Amor

**Ša'ul Amor** (* 21. decembra 1940 Boujad, Maroko - † 2. októbra 2004) bol izraelský politik, poslanec Knesetu za stranu Likud a alianciu Likud - Geser - Comet a neúspešný kandidát z prezidentských volieb v roku 1998.

## Biografia
Narodil sa v meste Boujad v Maroku. V roku 1956 presídlil do Izraela. Vyštudoval inštitút sociálnej práce v Haife. Slúžil v izraelskej armáde, kde dosiahol hodnosť desiatnika (Rav Tura'i). Pracoval ako sociálny pracovník. Hovoril hebrejsky, francúzsky a arabsky.

## Politická dráha
Pôsobil ako starosta mesta Migdal ha-Emek. Publikoval články so sociálnou tematikou.

V izraelskom parlamente zasadol prvýkrát po voľbách v roku 1988, v ktorých kandidoval za stranu Likud. Bol členom výboru práce a sociálnych vecí, výboru pre vzdelávanie a kultúru a finančného výboru. Mandát obhájil vo voľbách v roku 1992, opäť za Likud. Zasadol opäť ako člen do výboru práce a sociálnych vecí, výboru pre vzdelávanie a kultúru a finančného výboru. Predsedal Podvýboru pre bezpečnosť práce. Opätovne bol zvolený aj vo voľbách v roku 1996, tentoraz za Likud-Geser-Comet. Tá sa neskôr rozpadla a Amor prešiel do samostatného klubu Likudu. Zasadal v parlamentnom výbore práce a sociálnych vecí, výboru pre štátnu kontrolu a finančnom výbore. V roku 1998 kandidoval za Likud v prezidentských voľbách proti súčasnému prezidentovi Ezer Weizman. Ten však už v prvom kole volieb získal väčšinu hlasov (63 proti 49) a Amor tak neuspel.

Vo voľbách v roku 1999 kandidoval za Likud, ale nebol zvolený.

## Referencie

## Externé odkazy
* Kneset – Ša'ul Amor 

## Zdroj

Kategória:Členovia Likudu
Kategória:Izraelskí ministri
Kategória:Členovia Knesetu
Kategória:Izraelské osobnosti židovského pôvodu
Kandidátka HSĽS pre voľby do Krajinského zastupiteľstva v roku 1928

Kandidátna listina Hlinkovej slovenskej ľudovej strany pre voľby do Krajinského zastupiteľstva Slovenskej krajiny v roku 1928.

## Kandidáti

# Matej Buček, dekan, Hronský Svätý Beňadik
# Dr. Viktor Dušek, verejný notár, Bratislava
# Peter Rovnianek, železničiar, Nitra 
# Dr. Eugen Filkorn, správca Svoradova, Bratislava
# Michal Samuhel,  tajomník, Banská Bystrica
# Dr. Jozef Kožár, farár-kanoník, Liptovský Svätý Mikuláš
# Jozef Džatko, obchodník, Vranov nad Topľou
# František Tiso, úradník, Trenčín
# Jozef Krššák, farár-kanonik, Levoča
# Štefan Danihel, roľník, Sološnica
# Dr. Silvester Jung, farár, Turčianska Svätý Michal
# Juraj Taraj, obchodník, Oravský Podzámok
# Dr. Henrik Rado, pravotár, Púchov
# František Slameň, kovorobotník, Podbrezová
# Martin Longa, roľník, Kežmarok
# Nando Steller-Šteliar, profesor, Košice
# František Klein, dekan-farár, Rychvald
# Anton Šalát, profesor, Zvolen
# Matúš Výboch, gazda, Vígľaš 
# Ondrej Janček, staviteľ, Ružomberok
# Štefan Hodál, hostinský, Veľké Bošany
# Vojtech Horák, učiteľ, Vajnory
# Jozef Boreč, súkromník, Halič
# Juraj Ramaj, hospodár, Medzibrod nad Hronom
# Imrich Varga, gazda, Vráble
# Juraj Fekiač, roľník, Detva
# Ján Popálený, súkromník, Senohrad
# Vendelín Krištufek, farár, Nádas pri Trnave
# Aurel Lang, vrchný finančný radca v. v., Banská Štiavnica
# Michal Kemp, gazda, Sebechleby
# Ján Pöstényi, správca, Trnava
# František Murín, pokladník, Ružomberok
# František Pešek, prokurista, Ružomberok
# Anton Mederly, riaditeľ, Ružomberok

## Referencie


Kategória:Hlinkova slovenská ľudová strana
Kelly Lynchová

**Kelly Lynchová** (; * 31. január 1959, Golden Valley, Minnesota, USA) je americká filmová a televízna herečka a bývalá modelka. V rokoch 1989 a 1994 bola nominovaná na ocenenie Independent Spirit Awards za jej herecké výkony vo filmoch *Drugstore Cowboy* (1989) a *The Beans of Egypt, Maine* (1994).

## Detstvo a mladosť
Lynchová sa narodila v Golden Valley, v štáte Minnesota. Jej matkou je tanečnica a otec reštaurátor. Navštevovala Divadlo Guthrie. Po skončení vysokej školy istý čas pracovala ako letuška. Tiež pracovala ako modelka v modelingovej agentúre Elite.

## Kariéra
Na začiatku svojej kariéry stvárnila niekoľko vedľajších úloh v priemerných filmoch. V roku 1989 účinkovala po boku Patricka Swayzeho vo filme *Hrozba smrti*. V rovnakom roku stvárnila tiež hlavnú ženskú úlohu, v dramatickom filme *Drugstore Cowboy* po boku Matta Dillona. Film režíroval Gus Van Sant. Za svoj herecký výkon si zaslúžila nomináciu na ocenenie Independent Spirit Awards. 

V roku 1992 odmietla hlavnú ženskú postavu vo filme *Základný inštinkt*. Po boku Davida Carusa a Stacey Dash si zahrala vo filme *Chlad v srdci*, z roku 1997. Získala tiež vedľajšiu úlohu vo filme *Charlieho anjeli*, z roku 2000. V rokoch 2004, 2005 a neskôr aj 2009 hosťovala v televíznom seriály *The L Word*, kde stvárnila lesbičku. V rokoch 2012 a 2013 stvárnila jednu z hlavných postáv vo filme *Magic City*. V roku 2017 hosťovala v televíznom seriály *Mr. Mercedes*, ktorý bol natočený na motív knižnej predlohy od Stephena Kinga. 

## Súkromný život
Lynchová je od roku 1992 vydatá za spisovateľa Mitcha Glazera. Má dcéru Shaneu z predchádzajúceho vzťahu. 

## Zdroj

Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti z Minnesoty
Astrofyzikálne observatórium v Şamaxı

thumb|Astrofyzikálne observatórium v Şamaxı
thumb|Astrofyzikálne observatórium v Şamaxı
**Astrofyzikálne observatórium v Şamaxı** () je astrofyzikálne observatórium v Azerbajdžane na Veľkom Kaukaze, 22 km severozápadne od Şamaxı a 144 km severozápadne od Baku (+40°47,5'; +48°16,4'; ). V činnosti od roku 1960.

Je jedno z najväčších observatórií v bývalom Sovietskom zväze, založené roku 1958 z iniciatívy Jusif Memmedalijeva. Zameriava sa na nebeskú mechaniku, výskum meteorov a komét a na astrofyziku.

## Vybavenie
* 2,0 m Carl Zeiss-Zrkadlový ďalekohľad (od r. 1966)
* 70 cm AZT-8 Cassegrainov ďalekohľad
* 60 cm Zeiss-600 Cassegrainov ďalekohľad
* 35 cm Catadioptricov ďalekohľad

## Iné projekty

## Externé odkazy

* Oficiálna web stránka (Azerbajdžančina) (Angličtina)

Kategória:Astronomické observatóriá v Azerbajdžane
Kategória:Architektúra z 1960
Vojenský výbor Organizácie Severoatlantickej zmluvy

[right|thumb|Zasadanie Vojenského výboru v [Ľubľana|Ľubľani v roku 2019]]
**Vojenský výbor Organizácie Severoatlantickej zmluvy** je najvyšší vojenský orgán Organizácie Severoatlantickej zmluvy (NATO). Výbor je zložený z náčelníkov generálnych štábov prípadne náčelníkov obrany členských štátov a zo stálych vojenských zástupcov členských krajín pri NATO. Poskytuje vojenské stanoviská Severoatlantickej rade, najvyššiemu politickému orgánu NATO. Všetky členské krajiny majú vo výbore rovnaký hlas.
 
## Práca Vojenského výboru
Vojenský výbor sa na úrovni náčelníkov generálnych štábov stretáva najmenej trikrát za rok. (Podľa iných informácií dvakrát.) Počas týždňa sa však viackrát formálne aj neformálne stretávajú stáli vojenskí zástupcovia členských krajín. Podľa Ministerstva obrany SR sú „vojenské stanoviská [Vojenského výboru] založené na vzájomnej dohode, čo znamená, že každé odporúčanie odsúhlasia náčelníci všetkých generálnych štábov“. Výbor úzko spolupracuje s oboma strategickými veliteľmi: hlavným veliteľom Spojeneckých síl v Európe (SACEUR), sídlici v belgickom meste Mons a hlavným veliteľom Spojeneckých síl pre tranformáciu (SACT) v americkom Norfolku.

Činnosť Vojenského výboru podporuje Medzinárodný vojenský štáb.

Prvé výjazdové zasadanie Vojenského výboru na Slovensku sa uskutočnilo v októbri 2005. Vojenskí reprezentanti z členských krajín a Veliteľstva spojeneckých síl v Európe sa vtedy stretli na Slači a v Liptovskom Mikuláši. Zasadnutie sa uskutočnilo aj v roku 2010, tentokrát 17. až 19. septembra vo Vysokých Tatrách.

## Predseda Vojenského výboru
[right|thumb|Predseda Vojenského výboru, generál [Knud Bartels v roku 2014]]
Predseda Vojenského výboru „Vedie agendu výboru a rokovania, sleduje stanoviská a pracuje na urovnaní rozdielnych národných pozícií alebo rozdielnych politických postupov a snaží sa o ich spracovanie do podoby, ktorá bude prijateľná pre všetkých“. Predsedom výboru je tradične bývalý náčelník štábu jedného zo spojeneckých ozbrojených síl. Do funkcie predsedu zvolia náčelníci štábov, spravidla na obdobie 3 roky. Predseda Vojenského výboru je hlavný vojenský radca generálneho tajomníka. Prezentuje rady 30 náčelníkov štábu politickému vedeniu organizácie. Radí a vydáva direktívy pre hlavného veliteľa spojeneckých vojsk v Európe, veliteľovi spojeneckých síl pre transformáciu a Medzinárodnému vojenskému štábu NATO. Od 25. júna 2021 je predsedom Vojenského výboru holandský admirál Rob Bauer. Predseda má svojho zástupcu.

## Referencie

## Iné projekty

## Externé odkazy
* Vojenský výbor na stránke NATO


Kategória:Organizácia Severoatlantickej zmluvy
Ihlica (pletenie)

alt=Rovné pletacie ihlice|náhľad|Rovné pletacie ihlice
**Pletacia ihlica** alebo ihlica na pletenie je nástroj určený na ručné pletenie a na výrobu pletených tkanín. Pletacie ihlice sú obvykle dlhé a na konci zúžené, ale nie sú ostré ako šijacie ihly. Rozlišujeme viacero druhov ihlíc na pletenie. Podľa materiálu môžeme ihlice na pletenie rozdeliť na oceľové, hliníkové, drevené a bambusové. Podľa ich účelu rozlišujeme ihlice dlhé a rovné, ohybné, pomocné a kruhové.

## Typy

### Ihlice dlhé a rovné
Dlhé a rovné ihlice sú zakončené so špičkou na jednom konci a guľôčkou na druhom. Vďaka guľôčke sa očká z ihlíc nešmýkajú. Dĺžka ihlíc je v rozmedzí od 25 cm do 40 cm a hrúbka od 2 mm do 25 mm. Ihlice môžu byť vyrobené z dreva, plastu, hliníka alebo ocele potiahnutej plastom. Pri pletení sa používajú jednoducho, vďaka čomu sú vhodné aj pre začiatočníkov. Obvykle sa používajú pri pletení menších a plochých projektov, ako sú napríklad šatky. 

### Ihlice ohybné
alt=Kruhové pletacie ihlice|náhľad|Kruhové pletacie ihlice
Ohybné ihlice sa najčastejšie používajú na pletenie veľkých kusov odevov. Skladajú sa z jednej krátkej ihlice s nylonovou niťou zakončená krúžkom alebo guľôčkou.

### Pomocné ihlice
Pomocné ihlice sa používajú pri pletení vrkôčikov, kde je potrebné nechať niekoľko očiek bokom. Do tejto skupiny sa zaraďujú hliníkové alebo plastové ihlice, ktoré sú na konci zakrivené, aby očká, ktoré ostávajú pri pletení bokom, neutiekli.

### Ihlice kruhové
Kruhové ihlice sú špeciálne v tom, že pomáhajú pri pletení rúrkovitých tvarov, ako sú čiapky, svetre alebo ponožky. Skladajú sa z dvoch krátkych ihlíc, ktoré sú spojené nylónovou niťou. Často sa používajú aj pri veľkých projektoch.

## Referencie


Kategória:Nástroje
Kategória:Krajčírstvo
Kulíškova ulica

**Kulíškova ulica** môže byť:

* v Bratislave, pozri Kulíškova ulica (Bratislava)
* vo Vrbovciach, pozri Kulíškova ulica (Vrbovce)

Kategória:Rozlišovacie stránky – Ulice
Národná bločková lotéria

**Národná bločková lotéria** bola slovenská lotéria spojená s registrovaním pokladničných bločkov za účelom náhodnej kontroly podnikateľských subjektov, či evidujú prijaté platby za tovar alebo služby riadne podľa platnej legislatívy. Vyhlasovateľom lotérie bolo Ministerstvo financií Slovenskej republiky v období od septembra 2013 do februára 2021.

Žrebovanie výhier sa uskutočňovalo v dvojtýždenných cykloch s dvoma typmi hier. Mesačne výhry dosahovali náklad 120 tis. eur. Lotéria bola licencovaná Úradom pre reguláciu hazardných hier a prevádzkovaná TIPOSom. Viackrát došlo k úprave loterijného plánu.

Kým na začiatku fungovania sa pravidelne do žrebovania zapájalo 500 tis. hráčov, v roku 2020 to bolo len 19 tis. hráčov. Kontinuálne klesal aj počet jednotlivých registrovaných dokladov.

## Kritika
V období vyhlásenia lotérie ministerstvo počítalo s ročnými výnosmi 50 mil. eur na riadne zúčtovanom DPH. Podľa kontroly NKÚ vykonanej za obdobie 20122016 bol najoptimistickejší odhad výnosu na úrovni len 8,2 mil. eur ročne. Kontrolóri zaujali skôr konzervatívny názor, že bločková lotéria mohla mať pozitívny, no nemerateľný vplyv na výnos DPH.

## Paradoxy
Niektoré absurdné paradoxy lotérie boli zistené pri kontrole NKÚ na 35,8 mil. všetkých bločkov za rok 2016. Registrovalo ich 80 tis. hráčov, pričom jedno percento (800) najaktívnejších z nich si rozdelilo až ⅓ výhier. Najčastejšie registrované sumy boli 2,90, 3,00 a 3,10 eur, čo zodpovedalo cene obedového menu alebo krabičke cigariet. Najrýchlejší hráči dokázali registrovať bločky do 10 sekúnd. Pravdepodobne predavačka nahadzovala bločky viac-menej iba z pokladníc z predajne COOP vo Svederníku, z ktorých 83 % nahodila do 10 sekúnd a celkovo vyhrala 6 krát po 100 eur. Štatisticky bolo možné istú výhru získať po 6 859 bločkoch.

## Pozri aj
* Byť zdravý je výhra

## Referencie

Kategória:Ministerstvo financií Slovenskej republiky
Kategória:Lotérie
LinuxOS.sk

**LinuxOS.sk** je technický portál, tematický zameraný na operačný systém Linux.

## História portálu
* 2003 – portál vznikol presťahovaním sa z www.linux4u.szm.sk
* 2005 – pridalo sa fórum
* 6. 1. 2007 – spustil sa redakčný systém Shakal
* 2013 – spustil sa redakčný systém Shakal-NG (technický backend zmenený z PHP na Python)
* 2013 – pridali sa blogy
* 2018 – pridali sa tweety
* 14. 11. 2021 – pridali sa udalosti
* 19. 06. 2021 – povinná registrácia pri pridávaní obsahu (okrem nových diskusných tém a správ)
* 21. 06. 2021 – povinná registrácia aj pri nových témach v diskusiách

## Obsah portálu

Stránka poskytuje: fórum, články, správy, blogy, wiki, tweety a udalosti.

## Akcie
Akcie organizované používateľmi alebo správcami portálu (stav približne v r. 2021):
* Linux v Trafačke,
* Online konferencia LinuxOS 2021,
* večerný „pokec“ v stredu.

## Referencie

## Pozri aj
* AbcLinuxu.cz
* Root.cz
* arch-linux.cz

## Externé odkazy
* Stránka portálu

Kategória:Slovenské webové portály
Kategória:Linux
Súťaž

**Súťaž** je (verejne) organizované súperenie, snaha predstihnúť iných a dosiahnúť prvenstvo alebo ocenenie. Súťaž prebieha medzi dvomi alebo viacerými stranami o niečo, čo je cenné pre všetkých súťažiaciach a nie je toho dosť pre všetkých.

V ekonomike sa hovorí o hospodárskej súťaži alebo konkurencii.

V športe ide o preteky, zápas alebo turnaj, častokrát je ocenením medaila alebo pohár. Súťažiaci môžu byť v skupinách alebo družstvách a mužstvách.

## Referencie

## Pozri aj
* Lotéria

## Iné projekty
Nataša Rybanská

**Nataša Rybanská** (* 10. apríl 2000, Piešťany) je slovensko-maďarská vodnopólistka, ktorá hrá za v súčasnosti za klub UVSE Budapešť a maďarskú reprezentáciu. V mládežníckych kategóriách reprezentovala Slovensko, na Európskych hrách v Baku v roku 2015 skončila so slovenským družstvom do 17 rokov na ôsmom mieste. V roku 2017 získala maďarské občianstvo a odvtedy reprezentuje Maďarsko. Na Letných olympijských hrách v Tokiu v roku 2021 získala s maďarským družstvom žien bronzovú medailu. Je tiež slovenskou (s KVP Kúpele Piešťany) aj maďarskou (s UVSE) národnou extraligovou víťazkou. 

## Životopis
### Začiatky športovej kariéry
Rybanská sa narodila v Piešťanoch. Tu začala svoju vodnopólovú kariéru v klube KVP Kúpele Piešťany. Hráva na pozícii strednej obrankyne, má 190 centimetrov. V roku 2014 vyhrala s KVP titul majsteriek Slovenska žiačok do 14 rokov. V roku 2015 bola tiež súčasťou kádra KVP, ktorý zvíťazil v majstrovstvách Slovenska žiačok do 17 rokov. V roku 2016 sa stala s KVP Kúpele Piešťany víťazkou Národnej ligy kadetiek, pričom bola trénermi zaradená aj do najlepšej zostavy ligy. V sezóne 2015/16 vyhrala Rybanská aj seniorskú slovenskú ženskú extraligu, čo sa podarilo klubu KVP prvý raz v histórii.

#### Reprezentácia Slovenska
Rovnako Rybanská už od mládežníckych kategórií bola tiež súčasťou reprezentačného družstva Slovenska. V roku 2015 sa zúčastnila so slovenským družstvom do 17 rokov Európskych hier v Baku, kde skončili na ôsmom mieste.

### Pôsobenie v Maďarsku (od 2016)
V roku 2016 ako šestnásťročná prestúpila do maďarského klubu Szentesi VK, pričom vôbec neovládala maďarčinu. V roku 2017 ju oslovili, či nechce reprezentovať Maďarsko, s čím Rybanská s vidinou možnosti účasti na reprezentačných podujatiach vrcholovej úrovne súhlasila. Prvý zápas za maďarskú reprezentáciu odohrala v roku 2018. Od sezóny 2018/19 pôsobí v budapeštianskom klube UVSE Budapešť. S UVSE vyhrala Rybanská dvakrát maďarskú ženskú extraligu, v sezónach 2018/19 a 2020/21.

#### Reprezentácia Maďarska
V roku 2019 skončila s maďarskou reprezentáciou na Majstrovstvách sveta na štvrtom mieste a na Majstrovstvách sveta junioriek na siedmom mieste. V roku 2020 získala Rybanská s Maďarkami bronzové medaily na Majstrovstvách Európy vo vodnom póle v Budapešti. V roku 2021 bola súčasťou maďarského tímu na Letných olympijských hrách v Tokiu. Na olympiáde debutovala vo víťaznom zápase skupiny proti USA, kde aj strelila svoj prvý olympijský gól. Maďarky nakoniec získali bronzovú medailu, keď v súboji o tretie miesto porazili Rusky 11:9.

## Osobný život
Rybanská má slovenské aj maďarské občianstvo, hovorí slovensky, maďarsky a anglicky.

## Referencie


Kategória:Slovenské vodnopólistky
Kategória:Maďarské vodnopólistky
Kategória:Maďarskí olympijskí medailisti
Kategória:Bronzoví olympijskí medailisti vo vodnom póle
Kategória:Vodní pólisti na Letných olympijských hrách 2020
Kategória:Osobnosti z Piešťan
Územný vývoj Osmanskej ríše

Toto je **územný vývoj [[Osmanská ríša|Osmanskej ríše]]** v období siedmich storočí.

## 1300
náhľad|252x252bod|Územný vývoj Osmanskej ríše, rok 1300
Počiatky Osmanov je možné hľadať už na konci 11. storočia, keď sa v rôznych častiach Anatólie začalo nachádzať niekoľko malých moslimských emirátov turkického pôvodu a kočovnej povahy - nazývaných bejliky. Ich hlavnou úlohou bolo brániť pohraničné oblasti Seldžuckej ríše s Byzantskou ríšou - úlohu posilňovalo sťahovanie mnohých Turkov do Malej Ázie. V roku 1073 a po víťazstve seldžuckého Rumského sultanátu nad Byzantínmi v bitke pri Mantzikerte hľadali bejliky príležitosť, ako využiť vo vlastných prospech seldžuckú autoritu a otvorene vyhlásiť vlastnú suverenitu.

Zatiaľ čo Byzantská ríša mala pokračovať takmer ďalšie štyri storočia a križiacke výpravy budú tento problém ešte nejaký čas spochybňovať, víťazstvo na Manzikerte znamenalo začiatok turkickej nadvlády v Anatólii. Následné oslabenie Byzantskej ríše a politická rivalita medzi seldžuckým Rumským sultanátom a Fátimovcami v Egypte a južnej Sýrii boli hlavnými faktormi, ktoré pomohli bejlikom využiť situáciu a zjednotiť ich kniežatstvá.

Medzi týmito kniežatstvami bol kmeň zvaný Söğüt, ktorý založil a viedol Ertuğrul a ktorý sa usadil v údolí rieky Sakarya. Keď Ertuğrul v roku približne 1280 zomrel, moci sa ujal jeho syn Osman a založil štát, z ktorého sa neskôr stala Osmanská ríša.

## 1359

náhľad|252x252bod|Územný vývoj Osmanskej ríše, rok 1359

## 1389

náhľad|251x251bod|Územný vývoj Osmanskej ríše, rok 1389
Murad I. (* 29. marec alebo jún 1326, Söğüt alebo Bursa - † 28. jún 1389, bitka na Kosovom poli) bol sultánom Osmanskej ríše v rokoch 1359 - 1389. Bol synom Orhana I. a Valide Sultán Nilüfer Hatun, dcéry princa z Yarhisaru alebo byzantskej princeznej Heleny (tiež nazývanej Nilüfer), ktorá mala etnický grécky pôvod a stala sa vládkyňou po smrť jeho otca v roku 1359.

## 1451

náhľad|260x260bod|Územný vývoj Osmanskej ríše, 1451
Ignaz von Döllinger

**Johann Joseph Ignaz von Dölinger** (* 28. február 1799 Bamberg, Nemecko – † 14. január 1890 Mníchov, Nemecko) bol nemecký teológ, rímskokatolícky kňaz, cirkevný historik a kritik dogmy o pápežskej neomylnosti.

## Život
Narodil sa 28. februára 1799 v Bambergu. Po absolvovaní kňazského seminára v Bambergu bol v roku 1822 v rímskokatolíckej cirkvi vysvätený na kňaza. V období Prvého vatikánskeho koncilu sa stal kritikom pápežskej neomylnosti. Významne prispel k formovaniu starokatolíckej cirkvi, aj keď sám do nej nikdy nevstúpil. 18. apríla 1871 bol mníchovským arcibiskupom exkomunikovaný. Zomrel 14. januára 1890 vo veku 91 rokov v Mníchove.

## Pozri aj
* Starokatolícka cirkev
* Prvý vatikánsky koncil

## Iné projekty

## Zdroj

Kategória:Nemeckí teológovia
Kategória:Nemeckí rímskokatolícki kňazi
Kategória:Nemeckí knihovníci
Kategória:Exkomunikovaní z rímskokatolíckej cirkvi
Kategória:Pochovaní na Starom južnom cintoríne v Mníchove
Kategória:Poslanci Frankfurtského parlamentu
Dominic Raab

**Dominic Rennie Raab** (* 25. február 1974 Buckinghamshire, Spojené kráľovstvo) je anglický politik, právnik a člen Konzervatívnej strany. Od júla 2019 je prvý štátny tajomník a Minister zahraničných vecí Spojeného kráľovstva. Od mája 2010 je člen parlamentu pre volebný obvod Esher a Walton. Počas svojej kariéry pôsobí na vysokých politických a ministerských pozíciach. 

## Mladosť a štúdium
Mama Dominica Raaba sa volala Jean a pracovala v odvetví obchodu s oblečením. Otec Peter Raab bol manažér potravín, ktorý do Spojeného kráľovstva imigroval z Česko-Slovenska v roku 1938 po Mníchovskej dohode. Peter Raab bol Žid, ale Dominic Raab bol vychovávaný vo viere svojej mamy, v Anglikánskej cirkvi. Dominic Raab vyrastal v meste Gerrards Cross v grófstve Buckinghamshire. 

Navštevoval základnú školu Dr. Challoner's Grammar School v meste Amersham a krátky čas bol dobrovoľníkom v kibuci Sarid pred štúdiom práva na Lady Margaret Hall na Oxfordskej Univerzite. Počas štúdia mal izbu v tej istej chodbe, v ktorej býval moderátor Channel 4 News Cathy Newman. Dominic Raab bol počas štúdia aj kapitánom tímu karate na Univerzite a v karate má čierny pás a 3. dan. Získal titul  (BA) z práva a v štúdiu pokračoval na Jesus College na Univerzite Cambridge, kde získal cenu Clive Parryho za medzinárodné právo a titul  (LLM).

## Kariéra
Po štúdiu začal Dominic Raab pracovať v medzinárodnej advokátskej kancelárii Linklaters v odvetviach financií projektov, práva hospodárskej súťaže a v odvetví medzinárodné súdne spory. 

V 2000 pokračoval vo svojej kariére na Úrade pre zahraničie, spoločenstvo a rozvoj, , kde tiež riadil tím britského veľvyslanectva v Haagu, ktorý mal za úlohu postaviť vojnových zločincov pred súd. Po práci na tomto úrade sa vrátil do Londýna, kde bol poradcom Arabsko-Izraelského konfliktu, poradcom Európskej únie a Gibraltaru. Dominic Raab zastupoval Tonyho Blaira pri predvolaní na súde s bývalým prezidentom Juhoslávie.

Dominic Raab bol zvolený do parlamentu pre volebný obvod Esher a Walton v roku 2010 a tento post stále má. Bol za vystúpenie Spojeného kráľovstva z Európskej únie a od 9. júla 2018 do 15. novembra 2018 bol štátnym tajomníkom pre odchod z Európskej únie. Od 9. januára 2018 do 9. júla 2018 bol ministrom pre bývanie a plánovanie. Od 12. júna 2018 do 9. januára 2018 ministrom spravodlivosti a súdov a od 12. mája 2015 do 16. júla 2016 štátnym tajomníkom parlamentu pre občianske slobody a ľudské práva.

## Referencie

Kategória:Narodenia 25. februára
Kategória:Narodenia v 1974
Kategória:Britskí politici
Kategória:Osobnosti z Buckinghamshire
Kategória:Ministri zahraničných vecí Spojeného kráľovstva
Kategória:Absolventi Oxfordskej univerzity
Kategória:Absolventi University of Cambridge
Medailové poradie na Letných olympijských hrách 2020

náhľad|upright=1.5|Mapa sveta zobrazujúca získané medaily podľa štátov.<br>'''Legenda:'''
náhľad|upright=1.5|Celkový počet medailí každého tímu vyhratých počas Letných olympijských hier 2020.

**Medailové poradie na Letných olympijských hrách 2020** je tabuľka 92 národných olympijských výborov a jedného tímu, ktorý nie je členom NOV, zoradená podľa počtu zlatých medailí, ktoré získali ich športovci na Letných olympijských hrách 2020 v Tokiu od 23. júla do 8. augusta 2021.

Bermudy, Filipíny a Katar získali svoje prvé zlaté olympijské medaily, zatiaľ čo Burkina Faso, San Maríno a Turkménsko získali svoje vôbec prvé olympijské medaily. Severné Macedónsko získalo prvú striebornú medailu, keď predtým získalo iba jeden bronz.

Slovensko získalo jednu zlatú medailu v športovej streľbe, dve strieborné medaily v kanoistike a golfe a jednu bronzovú medailu tiež z kanoistiky, čím sa umiestnilo na 50. priečke spolu s Filipínami.

## Medailové poradie

## Referencie

Kategória:Letné olympijské hry 2020
2020
Mikrofyziometria

**Mikrofyziometria** je in vitro meranie funkcií a činností života alebo živej hmoty (ako orgánov, tkanív alebo buniek) a príslušných fyzikálnych a chemických javov vo veľmi malom (mikrometrovom) meradle. Pojem mikrofyziometria sa objavil vo vedeckej literatúre koncom 80. rokov 20. storočia.

Medzi základné parametre hodnotené v rámci mikrofyziometrie patria pH a koncentrácia rozpusteného kyslíka, glukózy a kyseliny mliečnej, pričom dôraz sa kladie na prvé dva. Experimentálne meranie týchto parametrov v kombinácii s fluidným systémom na udržiavanie bunkovej kultúry a definovanou aplikáciou liečiv alebo toxínov poskytuje kvantitatívne výstupné parametre rýchlosti extracelulárnej acidifikácie (EAR), rýchlosti spotreby kyslíka (OUR) a rýchlosti spotreby glukózy alebo uvoľňovania laktátu na charakterizovanie metabolickej situácie.

Vďaka bezznačkovej povahe meraní založených na senzoroch je možné dynamické monitorovanie buniek alebo tkanív počas niekoľkých dní alebo dokonca dlhšie. V dlhšom časovom horizonte môže dynamická analýza metabolickej reakcie bunky na experimentálnu liečbu rozlíšiť akútne účinky (napr. hodinu po liečbe), skoré účinky (napr. o 24 hodín) a oneskorené, chronické reakcie (napr. o 96 hodín). Ako uvádza Alajoki a kol. "Koncept spočíva v tom, že je možné zistiť aktiváciu receptorov a iné fyziologické zmeny v živých bunkách monitorovaním aktivity energetického metabolizmu".

## Referencie

Kategória:Biotechnológia
Kategória:Mikrotechnológia